
ประกาศองค์การบริหารส่วนตำบลวังพญา
เรื่อง  การรับลงทะเบียนขอรับความช่วยเหลือของประชาชน  ประจำปีงบประมาณ  2567
ของศูนย์ช่วยเหลือของประชาชนองค์การบริหารส่วนตำบลวังพญา
ตามระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น  พ.ศ. 2566  เพื่อให้องค์กรปกครองส่วนท้องถิ่นช่วยเหลือประชาชนตามอำนาจหน้าที่ขององค์กรปกครองส่วนท้องถิ่น  หมวด 4  ข้อ 13  การให้ความช่วยเหลือประชาชนด้านการส่งเสริมและพัฒนาคุณภาพชีวิต  นอกจากกรณีการช่วยเหลือด้านสาธารณภัยฉุกเฉิน  ให้องค์กรปกครองส่วนท้องถิ่นประกาศให้ประชาชนที่ประสงค์จะขอรับความช่วยเหลือ  ยืนลงทะเบียนเพื่อขอรับความช่วยเหลือต่อองค์กรปกครองส่วนท้องถิ่น  เพื่อเสนอคณะกรรมการช่วยเหลือประชาชนขององค์การบริหารส่วนตำบลวังพญา พิจารณาตามข้อ  9 นั้น
ดังนั้น  จึงขอให้ประชาชนในเขตองค์การบริหารส่วนตำบลวังพญา ซึ่งเป็นผู้ที่ได้รับความเดือดร้อน  สามารถลงทะเบียนขอรับความช่วยเหลือตามแบบฟอร์มที่กำหนด  และจัดส่งให้ศูนย์ช่วยเหลือประชาชนองค์การบริหารส่วนตำบลวังพญาภายในวันที่  2  มกราคม  2567  ถึงวันที่  17  มกราคม  2567  เพื่อดำเนินการตามอำนาจหน้าที่  ตามระเบียบกฎหมายกำหนด  โดยมายื่นลงทะเบียนเพื่อขอรับความช่วยเหลือได้ตามช่องทางที่สะดวก  ดังนี้

1. สามารถยื่นลงทะเบียนเพื่อขอรับความช่วยเหลือด้วยตนเอง     ได้ที่สำนักปลัดองค์การบริหารส่วนตำบลวังพญา  ในวันและเวลาราชการ  โดยขอให้เตรียมเอกสารหลักฐานที่เกี่ยวข้องมาประกอบการยื่นลงทะเบียนด้วย ได้แก่  สำเนาบัตรประจำตัวประชาชน , สำเนาทะเบียนบ้าน (ถ้ามี) , เอกสารหลักฐานที่เกี่ยวข้องกับความเดือดร้อนที่ได้รับ(ถ้ามี)  หรือหากกรณีที่ประชาชนผู้เดือดร้อนไม่สามารถมาดำเนินการยื่นลงทะเบียนด้วยตนเองได้  สามารถมอบหมายให้บุคคลหนึ่งบุคคลใด  มาดำเนินการยื่นลงทะเบียนเพื่อขอรับความช่วยเหลือแทนก็ได้ พร้อมด้วยเอกสารหลักฐานที่เกี่ยวข้องประกอบการยื่นลงทะเบียน (ถ้ามี)
2. หากไม่สามารถมายื่นลงทะเบียนเพื่อขอรับความช่วยเหลือได้  สามารถแจ้งข้อมูลเพื่อขอลงทะเบียนรับความช่วยเหลือทางโทรศัพท์หมายเลข  073-299962 ในวันและเวลาราชการ 
ทั้งนี้  ตั้งแต่บัดนี้เป็นต้นไป


ประกาศ  ณ   วันที่  2  เดือน  มกราคม  พ.ศ. 2567

(นายนาเส   ดิงปะแต)

